OpenLLM-France/wikimedia huggingface dataset:
# Barzhaz Breizh/1846/Ann droug-hirnez

Oberennoù damheñvel pe handelvoù all zo ivez, gwelout An Droug-Hirnez.
| ◄ Melinerez Pontaro | Ann droug-hirnez | Ar c’hloarek paour ► |
Ann eoriou a zaver chetu ar flik-ha-flok ; Krenvat ra ann avel, mont a reomp kaer a-rog ; Stigna reont ar gweliou, ann douar a bella : Va c’halon, siouaz d’in, ne ra med huanada,
Kenavo neb am c’har em parrez tro war-dro ; Kenavo, dousik paour, Linaik, kenavo, Ar c’himiad ma rann d’id, ken evid da guitat,
Marteze, siouaz-d’in, da viken, evit mad.
’Vel d’eunn evnik lammet gand eur sparfel, er c’hoad, Deuz a gichen he far pa oant d’en em barat,
Meuz ket kalz a amzer da zonjal d’am glac’har,
Ker buhan am lammer digand ann neb am c’har.
Evel eunn oan a zen, pelleet deuz he vamm,
N’ehanann da oela, da doll’t klemmou estlamm ;
Ma daou-lagad bepred troet trezeg ar plas
Elec’h oud-de chomet, va mignonezik vraz.
Pelloc’h va daou-lagad na weljont nemet mor,
A gren azindan on, a lamm hag a zigor ;
Ha pa’z ann da zonjal ma achuet gan-e.
Ha me e ’gweled mor, em strinka ra d’ann ne.
Pa zeuiz tre el lestr va estlamm a oa braz
Gwelet eur seurt kastel o vralla war mor glaz ;
Pevar-ugent kanol, daou-ugent a bep tu,
Ho c’horf briziet enn gwenn livet gand livach du ;
Ann od evel eur c’helc’h, endro, pell diouz-en,
O ranna enn daou du ar mor braz hag ann nen. Ha begig ar gwernou, huelloc’h deuz ann dour Ha n’eo deuz ar vered beg ann huella tour.
Gwel’t hoc’h euz war ar roz endro d’ar raden glaz, Ho deuz koulmou awalc’h koulz a-hed hag e kroaz, Endro d’eur wern ez euz liesoc’h a gorden Evid a neuden zo endro d’ar radenen.
Allaz ! ar Vretoned zo leun a velkoni ! Meveli ra va fenn, ne hallann sonjal mui. Va c’halon a zigor ; ’nn aner rann ar zon-ma, Marteze, siouaz-d’in, n’em c’hlefet he gana !
# Barzhaz Breizh/1846/Ann drouk-rans

Oberennoù damheñvel pe handelvoù all zo ivez, gwelout An Droukrañs.
| ◄ Kroaz ann hent | Ann drouk-rans | Ar gwennilied ► |
Ma oufenn-me skriva ha lenn, evel a ouzounn rimel, Me a refe eur zon nevez, eur zon, ha n’e vinn ket pell !
Me wel erru, va mestrezik, dont a ra trezek hon ti ; Mar gellann-me kaout ann tu, me a brezego out-hi.
— Drouklivet, va mestrezik koant, drouklivet-braz ho kavann, Aboe m’ho kweliz er pardon, e miz even divezan.
— Ha pa venn-me ’ta, den iaouang, ha pa venn-me drouklivet ! Ann derzien vraz zo bet gan-in, abaoe pardon Folgoet.
— Deuit-c’houi gan-in, va mestrez, deuit tre el liorz gan-in, Me ziskei d’e-hoc’h eur rozen eno touez all louzou fin ;
Ker ge ha ker brao oa eno, hag hi savet war ar bod ! Diriao-beure pa he c’haviz oe ker ru ’vel ho tiouchod.
D’e-hoc’h e liviriz serra mad tor ho kaloun, va mestrez, Na vize eat ann dud e-barz, ’touez al louzou hag ar frez ;
Ha n’ec’h euz ket sentet ouz-in, ec’h euz hi laosket digor, Setu gwenvet ar rozen gwez, kollet ho kened gan-e-hoc’h.
Ar garantez hag ar rozen braoa bleuniou ar bed-man ; Bleunvi a reont ha koenvi ann eil hag eben buhan.
Amzer omp bet o ’n em garout n’e deuz ket padet gwallbell ; Tremen e deuz great, plac’h iaouang, evel eur barrad avel.
# Barzhaz Breizh/1846/Ann eostik

Oberennoù damheñvel pe handelvoù all zo ivez, gwelout An Eostig.
| ◄ Greg ar c’hoazour | Ann eostik | Ar plac’h dimezet ► |
Greg iaouang a Zant-Malo, deac’h, D’he frenestr a oele, d’ann neac’h :
— Sioaz ! sioaz ! me zo tizet !
Va eostik paour a zo lazet !
— Livirit d’in va greg nevez, Perak ’ta savit kelliez,
Kelliez diouz va c’hostez-me,
E kreiz ann noz, diouz ho kwele,
Diskabel-kaer ha diarc’henn,
Perak ’ta savit evelhenn ?
— Mar zavann, den ker, evel-se,
E kreiz ann noz, diouz va gwele,
Da eo gan-in, setu, gwelet
Al listri braz mont ha donet.
— N’ed eo ket, vad, evid eul lestr,
Az it kelliez d’ar prenestr ;
N’ed eo ked evid al listri,
Nag evid daou nag evit tri ;
N’ed eo ked evid ho gwelet,
Ken-nebeud al loar, ar stered.
Va itronez, d’in livirit,
Da berak bep noz e savit ?
— Sevel a rann da vont da zell
Ouz va bugel enn he gavel.
— N’ed eo ket ken evit sellet,
Sellet ouz eur bugel kousket ;
N’ed eo ket gevier a fell d’e.
Da berak savit evelse ?
— Va denik koz, ma na derez,
Me lavaro ar wirionez :
Eunn eostig a glevann bep noz,
Er jardin war eur bodik-roz ;
Eunn eostik bep noz a glevann ;
Ken ge e kan, ken dous e kan !
Ken dous e kan, ker kaer, ken flour,
Bep noz, bep noz, pa zioul ar mour ! —
Ann aotrou koz dal’m’ he c’hlevaz,
Enn he galoun a brederiaz ;
Ann aotrou koz dalm’ he c’hlevaz,
Enn he galoun a lavaraz :
— Pe mar ma gwir, pe ma ne ket,
Ann eostig a vezo paket ! —
Antronoz-beure, pa zavaz,
Da gaout ar jardinour a eaz.
— Jardinour mad, sentit ouz-in ;
Eunn dra zo a ra glac’har d’in :
E’r garz a zo eunn eostik-noz
Ne ra nemet kana enn noz ;
Hed ann noz ne ra met kana,
Ken e ma ounn dihunet gant-ha.
Mar ’ma paket fenoz gan-id,
Eur gwenneg aour a roinn-me d’id. —
Ar jardinour pa’n deuz klevet ;
Eunn ulmenig en deuz leket,
Hag ann eostig en deuz paket,
Ma d’he aotrou neuz hen kaset.
Hag ann aotrou, pa hen dalc’haz,
Awalc’h he galoun a c’hoarzaz,
Hag he vougaz, hag he daolaz,
War barlen wenn ann itron geaz.
— Dalit, dalit, va greg iaouank ;
Setu aman hoc’h eostik koant :
Me ’m euz hen paket evid hoc’h ;
Me chans, va dous, e plijo d’hoc’h. —
He den iaouank dal’ ma klevaz,
Gand glac’har vraz a lavaraz :
— Setu ma dous ha me tizet ;
Ne hallfomp mui en em welet,
Da sklerder loar, d’ar prenester,
’Vel ma oamp boazet da ober. —
# Barzhaz Breizh/1846/Aotrou Nann hag ar gorrigan

Oberennoù damheñvel pe handelvoù all zo ivez, gwelout An Aotrou Nann hag ar Gorrigan.
| ◄ Diougan Gwenc’hlan | Aotrou Nann hag ar gorrigan | Ar bugel laec’hiet ► |
Ann aotrou Nann hag he briet Iaouankik-flamm oent dimezet, Iaouankik-flamm dispartiet.
Ann itronn e deuz ganet dec’h Daou vugel ker kaer hag ann erc’h ; Eunn a zo paotr, ann all zo merc’h.
— Petra c’houl ho kalon a vad, P’ec’h euz ganet eur mab d’he dad ? Livirit, m’her rei d’hoc’h timat :
Kik kevelek a stank ann dias, Pe kik karo ar forest c’hlaz ?
— Kik karo eo a gaffenn mad ; Hogen poan vezo mont d’ar c’hoad. —
Ann aotrou Nann pa he c’hlevaz. Enn he c’hoaf dero a grogaz.
Ha war he varc’h du a lammaz, Ha d’ar forest c’hlaz ez eas.
War lez ar c’hoad pa oa digouet, Eunn heizez wenn en deuz gwelet ;
Hag hen mont buhan war he zro Ken grene ’nn douar dindan ho ;
Hag hen mont war he lerc’h raktal Ken rede ann dour diouc’h he dal.
Ha diouc’h he varc’h a beb gostez, Ken a zeuaz ann abardaez ;
Ken a gavaz eur waz bihan
E-kichen ti eur Gorrigan,
Ha tro-war-dro eunn dachen flour ;
Hag hen da zisken d’eva dour.
Ar Gorrig oa tal he feunten
O kriba he bleo hir melen,
Hag ho c’hribe gant eur grib aour
(’Nn itrounezed-ze n’int ket paour).
— Penaoz oud-de ken dievez
Da zont da stravilla va gwez !
Dimezi d’in brema’ refet,
Pe e-pad seiz vloaz e seac’hfet ;
Pe a-benn tri deiz e varfet.
— Dimezi d’hoc’h me na rinn ket, Rag eur bloaz-zo ounn dimezet ;
Da zizeac’hi na jomminn ket, Na benn trideiz na varvinn ket ;
Na varvinn ket a-benn tri de, Nemet pa vezo ioul Doue ;
Met gwell eo d’in mervel breman
’Get dimizi d’eur Gorrigan !
— Va mammik keaz, ma am c’haret, Aozet va gwele ma ne ket ; Gand ar c’hlenved ez ounn dalc’het.
Na livirit tra d’am friet, A-benn trideiz ez vinn besiet : Gand eur Gorrigan ounn bet skoet. —
Hag-abenn tri dervez goude
Ar c’hreg iaouank a c’houlenne :
— Livirit d’in-me va mamm-gaer, Ha perag e sonn ar c’hleier ?
Perag e kan ar veleien
War al leur-zi, gwisket e gwenn ?
— Eur paour-keaz hor boa kemeret Enn noz-man mervel en deuz gret.
— Va mamm-gaer d’in-me leveret,
Va aotrou Nann peleac’h eo eet ?
— E kear va merc’hig ez eo eet ;
E-berr e teuio d’ho kwelet.
— Va mamm-gaer geaz livirit d’in, Ru pe c’hlaz d’ann iliz ez inn ?
— Va merc’hik deuet eo ar c’hiz Da vont gwisket du d’ann iliz. —
Pazenn ar vered pa dreuzaz,
Bez he friet paour a welaz.
— Pe re hon dud-ni zo marvet,
Pa ’d eo hon douar-ni fresket ?
— Sioaz ! va merc’h, n’hallann nac’h mui :
Ho priet paour a zo enn hi ! —
War he daou-lin en em strinkaz,
Ha biken goude na zavaz.
Burzuduz vize da welet,
Ann noz goude ma oa leket Ann itroun e bez he friet,
Gwelet diou wezen derv sevel Diouc’h ho bez nevez d’ann uc’hel ;
Ha war ho brank diou c’houlmik wenn, Hag hi ken dreo ha kel laouen,
Eno ’kana da c’houlou de,
Hag o nijal d’ann env goude.
# Barzhaz Breizh/1846/Ann ifern

Oberennoù damheñvel pe handelvoù all zo ivez, gwelout An Ifern.
| ◄ Kanaouen ann anaon | Ann ifern | Ar Baradoz ► |
Diskennomp holl, kristenien, enn ifern da welet Ar wanerez estlammuz euz ann eneou daonet Pe re zo dre wir Doue dalc’het e-barz ann tan, O veza gret gwall zispign euz he c’hraz er bed-man.
Ann ifern zo eunn toulldon leun a devalijen, Elec’h ne weler morse bihana sklerijen, Ann noriou zo bet sarret ha prennet gand Doue, Ha n’ho digoro biken ; kollet eo ann alc’houe !
Eur forn c’horet er bed-ma n’ed eo nemed moged, E-kever tan ann ifern, tan eneou daonet, Gwell e ve devi enn hi ac’han da fin ar bed ; Eget beza enn ifern e-pad eunn heur gwanet.
Iudal reont a-boez penn, evel chaz kounnaret ; Ne ouzont pelec’h tec’het, peb-lec’h ez-int losket ; Ann tan zo war ho gorre, ann tan zo dindan ho, Ann tan zo a bep kostez hag ho devo ato.
Ar mab a lamm gand he dad, hag ar verc’h gand he mamm, Ho stlnjo, gand mil malloz, dre ho bleo, kreiz ar flamm. — Malloz d’hoc’h grek diaket, hag hoc’h euz hon ganet ; Malloz d’hoc’h, tra didalvez, kiriok oc’h omp daonet ! —
Ho magadurez a vo da viken gand Satan
Kaezour ann dragoned, etouez ar gwaziou tan ; Hag ho evach, ho daelou, hag a vezo mesket Gand mil ha mil seurt viltanz ha goad ann touseged.
Ha kignet vo ho c’hroc’hen, hag ho c’hik difreuzet, Gand beg ann aered-wiber, kouls ha dend ann diaouled, Hag enn tan a vo ruillet ho c’hig hag ho eskern, Evit ma tevo kreoc’h forn vraz euz ann ifern.
Goude ma vezint losket eur boutadig enn tan, E vint tolet enn eul lenn leun a skorn gand Satan, Ha deuz al lenn barz ann tan arre vint didolet Ha deuz ann tan barz ann dour, ’vel al loc’h-houarn goeliet.   Neuze teuint da wela, da wela gand enkrez : — Ho ped ouz omp, ma Doue, ho ped ouz omp truez. — Hogen enn aner welint ; rag ’tra bado Doue E pado ho ankeniou hag ho enkrez ive !
Ken ter a vezo ann tan ho rosto enn ifern, Ma teui ar mel da virvi, penn-da-benn ’nn ho eskern, Seul-vui c’houlennint true, seul-vui e vint gwanet ; Kaer ho devezo iudal, losket e vint bepret.
Ann tan-ze a zo c’houezet dre vuanegez Doue, Ha halfe ked hen laza evel pa ma garfe ; Biken na dolo moged, ha biken na devo, Heb ehana d’ho leski biken n’ho diskarro.
# Barzhaz Breizh/1846/Ar-re unaned

Oberennoù damheñvel pe handelvoù all zo ivez, gwelout Ar Re Unanet.
| ◄ Itroun Varia Folgoat | Ar-re unaned | Fontanella ► |
Tro mare ar c’huz-heol, oe klevet trouz neihour,
Trouz eur vag a oe klevet o tonet gand ann dour, Ha strap, ha son ann drompill hag ann tabolinou,
Ken a zone ar c’herreg war lein ar meneiou.
Ha me monet da welet ; ha ne weliz netra
Nemet Marc’haid ar gerc’heiz, pao-kamm, o pesketa :
— Marc’haid, Marc’haidik, te nij huel ha pell ;
Petra neve zo digouet e-barz e Breiz-izel ?
— Netra neve zo digouet e-barz e Breiz-izel,
Nemed e tri c’horn ar vro zo strafill ha brezel,
Savet ann holl Vretoned, plouiziz ha noblanz,
Ha na vo fin d’ar brezel ma na gav ann dud chans. —
Neb ho gwele dastumet da vont d'ann harzou Breiz,
E tachen Kergrist-Moelou, diriou fask, tarz-ann-deiz,
Peb arkebut war ho skoa, peb bleun ru euz ho zok,
Peb kleze euz ho c’hoste, banniel ar feiz a-rok.
Ha-pa oant o vonet kuit hi zo eet d’ann iliz
Evit kimiada sant Per kouls hag ann otrou Krist : Hag o tont euz ann iliz ’nem stouont er vered ;
— Arsa ’ta, Kerne-huel, chetu ho soudarded !
Chetu soudarded ar vro, soudarded unanet
Evid difenn ar gwir feiz rag ann Hugenoded,
Evid difenn Breiz-izel rak bro-Zoz ha Bro-C’hall,
Kemend a wast hor bro-ni, gwas eged ann tangwall. —
Hag o tont euz ar vered eleiz a c’houlenne :
— Men a gefimp mezer ru d’en emgroaza breme ? —
Ken a droc’haz kalonek potr maner Kergourtez ;
— Kemeret skouer digan-in hag e viot kroazet ez ! —
Ne oa ked he gomz gant han, he gomz achuet mad,
Oa toullet gwien he vrec’h ken a strinkaz ar goad,
Ha war dal he borpant wenn eur groaz ru a oa gret, Hag abarz nemeur amzer ho holl e oant kroazet.
Pa oant e kichen Kallak o vonet gand ann hent,
E klevjont kleier Duhot o son ann offern bred :
Hag hi distroi war ho c’hiz enn eur laret ’nn eur vouez :
— Kenavo kleier Mari ! kenavo kleier kez !
Kenavo ’ta, kenavo, kleier kristeniet !
Aliez enn deziou-lid ni hon euz ho prallet ! Ra blijo gand ann Otrou, hag ar Werc’hez santel,
Ma ho prallefimp-ni c’hoaz pa vo fin d’ar brezel !
Kenavo bannielou sakr pere hon euz douget,
Oc’h ober tro ann iliz, e pardon Sant-Servet ;
Ra vimp ker goest da zifenn hor bro hag ar gwir feiz
Hag em omp bet d’ho terc’hel war ann dachen, enn deiz !
Ra hijo Doue ar reo ! ra vo goenvet ann ed,
Goenvet e douar ar Gall trubard d’ar Vretoned !
Ra ganomp-ni da viken, enn eur vouez, potred Breiz :
— « Biken ! biken n’embaro ann oenar hag ar bleiz. » —
Ar ganaouen-ma zo gret aboe ’m omp eet enn hent,
Ebarz ar bloa mil pemp kant daouzek ha poar ugent ;
Gret gand eur c’houer iaouank, war eunn ton da gano, Kanet-hi, potred Kerne, da laouennat ar vro.
# Barzhaz Breizh/1846/Ar Baradoz

Oberennoù damheñvel pe handelvoù all zo ivez, gwelout Ar Baradoz.
| ◄ Ann ifern | Ar Baradoz |
Jezus ! peger braz vo
Plijadur ann eneo,
Pa vint dirak Doue,
Hag enn he garante.
Berr gavann ann amzer,
Hag ar poaniou dister,
O sonjal de ha noz,
E gloar ar baradoz.
Pa zellann enn envo,
Hag entreze va bro,
Nijal di a garenn,
Evel eur goulmik wenn.
Pa vo pred ar maro,
Neuze me gimiado
Ouz ar c’hig ankeniuz,
Enebour da Jezus.
Gand joa e c’hortoann Ann tremen divezan ;
Hast am euz da welet
Jezus, va gwir bried.
Kerkent ha ma vezo
Torret va chadenno,
M’en em zavo enn er
Evel eunn alc’houeder.
Tremen a rinn al loar
Evit monet d’ar c’hloar Dreist ann heol, ar stered,
Me a vezo douget.
Pa vinn pell diouz ann douar,
Traonien leun a c’hlac’har,
Neuze me rai eur zell
Ouz va bro Breiz-izel.
Neuze me a laro :
— Kenavo d’id, va bro,
Kenavo, bed doaniuz,
Gand da veac’hiou poaniuz ;
Kenavo paourentez,
Kenavo, goanerez,
Kenavo trubuillo,
Kenavo, pec’hejo !
Pelloc’h ne zonjinn ket
Ardou ann drouk-spered ;
Biken me n’em golo
Goude pred ar maro.
Evel eur vag gollet,
Va c’horf deuz va c’haset
Ama, dre ann avel,
Ar glao har ar riel.
Maro, te ann treizer
A ziger d’in ar ger,
Pa vruzun gand ann her
Va lestr oud he rec’hier. —
Abep-tu pa zellinn,
Kement tra a welinn A rai d’am daoulagad,
Ha d’am c’halon mil vad :
Perc’her ar baradoz
Digor ouz va gortoz,
Ar zent, ar zentezed,
Tost d’am digemeret.
Me vo digemeret
E palez ann Drinded,
E-kreiz ann enorio Hag ar meuleudio ;
Hag eno, evit mad Welinn Doue ann Tad
Gand he vab benniget
Hag ar Spered meulet.
Me a welo Jezus,
Enn eur c’hiz dudiuz,
O lakat war va fenn
Ar gaera kurunen :
— Ho korfou evuruz,
A lavaro Jezus,
Oa tensorio kuzet
Enn douar benniget.
Evel grizio roz-gwenn,
Pe lili pe spern-gwenn,
E kornig eul-liorz,
Ed hoc’h e-kreiz va forz ;
C’houi zo er baradoz Evel bokedo roz A zivleun d’ar mare, Hag a vleun adarre. —
Evit poanio dister
Evit ankenio berr,
Ni vezo peet mad Gand Doue, hor gwir dad.
Kaer a vezo gwelet
Ar Werc’hez benniget, Gand daouzek stereden A ra he c’hurunen.
Gwelet a rimp ouspenn
Gant-ho peb a delen,
Aele hag arc’haele Holl o veuli Doue ;
Gwelet a raimp-ni c’hoaz Leun a c’hloar, leun a c’hraz,
Hon tado, hor mammo ; Hor breudeur, tud hor bro.
Gwerc’hezed a bep oad,
Sentezed a bep stad,
Gragez, intanvezed,
Gand Doue kurunet,
Ann holl eledigo War ho eskeligo Ker mignon, ker ru-benn,
A nijo dreist hor penn,
A nijo dreist hor penn,
Evel eunn hed gwenen,
Enn eur parkad bleunio,
Son ha c’houez-vad gant-ho.
Euruzded heb he far ! O sonjal me ho kar ;
C’hui a ro d’in dizoan
E poanio ar bed-man !
# Barzhaz Breizh/1846/Ann alike

Oberennoù damheñvel pe handelvoù all zo ivez, gwelout An Hollaika.
| ◄ Kentel ar vugale | Ann alike | Ar c’hakous ► |
Ha disul vintin pa zaviz mont da gas ma zaoud er mez, Me gleve va dous o kana hag he anaiz diouc’h he moez, Me gleve va dous o kana, kana ge, war er menez, Ma me mont da zevel eur zon da gana gant-hi ivez.
— Ar c’henta gwech em euz gwelet Mac’haidik-koant, va mestrez. Oa oc’h ober he fask kenta ebarz iliz ar parrez, Ekreiz tre barz iliz Fouesnant etouez ar vugale : D’ar pred-ze e doa daouzek vloaz, ha me daouzek vloaz ive.
Evel ar bleun melen balan, pe ’vel ar rozennik-gwez, ’Vel ar rozen gwez ’touez al lan, oa etre-z-ho, va mestrez : Tra oann bet gand ann oferen met sellet out-hi na renn ; Seul vui-oc’h-vui out-hi zellenn, seul vui-oc’h-vui plije d’en.
Me ’m euz eur ween e liorz va mamm a zo karget avalou, Hag eunn dachennik c’hlaz dindan, hag eur voden tro-war-drou : Pa zeuio va dousik-koantik, va muia-karet d’am zi, Ni a ielo da zisheolia, va dous ha me, dindan hi.
Ann aval ruan a dapinn, hag eur boked rinn ’vit hi, Hag eur rozinil a garann e likinn ivez enn hi, Eur rozinilik gwall c’hoenvet, abalamour d’am enkrez, Rag n’em euz ket bet c’hoaz gant-hi eur bouch a wir garantez.   — Tavit gand ho son, va mignon, tavit prim, gand ho komzaou ; Ann dud o vont d’ann oferen zo enn traon ouz hor selaou. Eur wech-all pa zeufimp d’al lann, ma vimp hon unan hon daou, Eur bouchig a wir garantez a roinn-me d’hoc’h ….. eunn, pe zaou. —
# Ar c’henta Miz Mari/Ar Regina cœli

| ◄ Cantic evit Miz Mari | Ar Regina cœli | Litaniou e brezonek ► |
Regina cœli, lætare, alleluia, Quia quem meruisti portare, Alleluia. Resurrexit sicut dixit, alleluia. Ora pro nobis Deum, Alleluia. v. Gaude et lætare, Virgo Maria, all. r. Quia surrexit Dominus verè, all.
Rouanez an Ee, en em rejouissit, Alleluia ! meulomp Doue gant lid : Nep ma zoc’h bet din da veza doug’ed Ervez e c’her a zo ressuscited.
O pebez joa, deoc’h-hu, Gverc’hez Vari, Alleluia : o pebez lid deomp-ni ! O c’houzoud ervad eo ressuscited E gvirionez on Autrou bennig’ed.
Santez Mari, grit ma c’hellimp ganta, Eus ar pec’hed brema ressuscita, Evit d’ar fin ma c’hellimp oll ivez Kerzout pelloc’h en ur vuez nevez.
# Ar c’henta Miz Mari/An ezom on euz ar zicour ar Verc’hez

| ◄ Etre ar Verc’hez ac e bugale | An ezom on euz ar zicour ar Verc’hez | Goulenn ouz ar Verc’hez caret Jesus ac ur maro mad ► |
Mari, on Mam garantezuz O ! tôlit ur zell truezuz Var-n-omp el lec’h-ma dastumed Evit ho meuli Mam gared.
Mari, om Mam garantezuz, Grit hirio ur zoll truezuz Var ho pugale daoulined Endro d-oh auter benniged.
Ezom en d-euz en e neizic Eus askell e vam an evnic : Dindan ho tiouaskell ive, Mari, lacait ho pugale.
En anv, pa vez an eol re dom, An douar a c’hlao en d-euz ezom : Digassit varnomp gliz an Nê, Mari, seac’h corn eo on ene.
Ezom o d-euz an dêved keiz Da veza mired diouz ar bleiz : Ni on euz ezom, Guerc’hez c’hlan, Da veza mired diouz Satan.
An dêved o-unan lôsked Sur gant ar bleiz a vô tag’ed : Satan a rod en dro deom-ni, Om divoallit eta, Mari.
Ur c’hrouaduric, pa vez clanv, Pa vez an dersienn vraz gantan, A lâr d’e vam : Ul lomic dour ! Clanv ômp, Gverc’hez, deut d’am zicour.
Pa veo counnared ar mor braz, Bagic ar pesketeur, siouaz ! Gant an houlennou vô lonked Mà ne d-eo gant Doue dalc’hed.
Ar bed-ma so ur mor spontuz, Leun a gerrec ac houlennuz ; Ac om bag-ni zo ken dister, Truez ouzomp, o Mam dener.
Ar bed-ma zo ur mor euzuz, Leun a rehier ac houlennuz ; Ac om bag a zo ken dister, Sicour, sicour, o Mam dener !
# Me gleu ur voéh douç ha tinér

| ◄ Groamb brézel d’er bed | Me gleu ur voéh douç ha tinér | A lein en nean, ô Mari ► |
* Me gleu ur voéh douç ha tinér
* Hag e lar d’ein é peb momand :
* Croaidur peur, é creis ha visér,
* Sel doh-ein me zou ol-buissant.
* O Mam santel,
* Gùérhiès fidel,
* Hui e houlen hur haranté,
* O Mam santel,
* Gùérhiès fidel,
* Eit mat é omb hou pugalé.
* Gùir-é, Satan dré é gounar
* Ne hra peah erbet d’hun inean ;
* Mæs n’en dès gùir joé ar en doar,
* Er gùir joé n’en dé meit én nean.
* O Mam Santel, etc.
* O me hroaidur, guet confianç,
* Lar d’em halon ha drebilleu :
* Ya, me zoucei hemb doutanç,
* Me zoucei ol ha boénieu.
* O Mam Santel, etc.
* M’inean, er voéh-cé amiabl
* Zou boéh Mari Rouannès en né ;
* Ah ! doh ur stad quet miserabl
* Calon ur vam en dès truhé.
* O Mam Santel, etc.
* É huélèt quement a sourci,
* Hà te chomou hoah ahurtet ?
* Cheleu quêntoh doh boéh Mari,
* Ha quênt pêl é vei consolet.
* O Mam Santel, etc.
* Na doucet-é, Mam truhéus,
* Hou poéh aveit queih péherion !
* Hi hul laqua de vout eurus,
* Hi e rant er joé d’hur halon.
* O Mam Santel, etc.
* M. Maze.
# Me gred ferm hep douetanç ebet

Oberennoù damheñvel pe handelvoù all zo ivez, gwelout Eizvet-varnuguent Cantic. Var an actou abars ar Gommunion, Me gred ferm hep doutans ha Me gred ec’h an da zegemer.
| ◄ Mari, c’hui zo d’an oll bec’heurien | Me gred ferm hep douetanç ebet | Deut, va Doue, leun a vadelez ► |
* Me gred ferm hep douetanç ebet
* E zàn da receo en effet
* Corf, goad hac ene va Zalver
* Er Sacramant eus an Auter.
* Me gred e recevìn ive
* Assambles e Zivinite,
* Evel eur boed spirituel
* Evit ar vuez eternel.
* Me a gred ar viryonez-mâ,
* Rac ma zeo desquet deomp gantâ,
* Dre’r voyen eus an Ebestel
* Hac an Ilis hor Mam santel.
* Rac-se, va Zalver beniguet,
* Dindan ar speçou-se cuzet,
* Me oc’h ador hac oc’h ene
* Evit va C’hrouer, va Doue.
* C’hoant am eus da Sacramanti
* Evit ma teuìn d’ho contanti,
* O renta gant humilite
* Ar c’hloar zo dleet d’ho Majeste.
* M’ho trugarecaìn, va Autrou,
* Eveus oc’h oll mad-oberou ;
* Ha ma em bezo memor bepret
* Eus ho Passion griz meurbet.
* Me ya d’ho receo, va Jesus,
* Evit dre ho coad precius,
* Ma vezo va ene goalc’het
* Dious pep loustoni a bec’het.
* Evit obteni ho craçou,
* Da veza treac’h d’am oll viçou,
* Ha da drec’hi gant feiz barfet
* Ar bed, ar c’hic, an drouc-speret.
* Evit ma vezìn paciant
* E pep poan ha diæsamant,
* Ma sentìn ous ho polontez
* Bete’r maro, gant carantez.
* C’hoas e ràn va C’hommunion
* E delivranç d’an anaon,
* Ouzpen evit quement hini
* Ma zoun obliget da bidi.
* Hoguen, allas ! piou e zoun-me
* Da dostât ouzoc’h, va Doue ?
* Ar Zent memes gant reveranç,
* A grën bepret en ho presanç.
* Petra rìn-me’ta, siouas dìn !
* Pa zoun d’ho receo quen indîn ?
* Allas ! ne veritàn netra
* Nemet an tourmanchou brassa.
* Mæs, pa fell deoc’h, Salver ar bed,
* E zàn d’ho receo gant respet ;
* Ennoc’h ema va oll fizianç,
* Me a esper oc’h assistanç.
* E creiz va c’halon me ameus
* Ur c’hlac’har, un hirvoud, ur c’heus
* D’ho peza, siouas ! offancet,
* Va Doue quer mad em andret.
* Dre ho madelez, va Autrou,
* Pardonit dìn va offançou,
* Pardoni a ràn en effet
* Ar re o deus va offancet.
* Desir ameus e guirionez,
* Da lacat urz vad em buez,
* Hac e proposàn da dec’het
* Pell, gant ho craç, dious ar pec’het.
* Bremâ e teuàn da gassat oll
* Quement zo caos dìn d’en em goll ;
* Pell diouzìn-me traou terrien,
* Jesus a garàn, netra quen.
* O pebez sec’het a meus-me
* D’ho caout-hu, feunteun a vue !
* N’en deus ar c’haro c’hoant quen bras
* Da redec d’ar feunteunyou glas.
* O Tad Eternel, va C’hrouer,
* Digassit prest dìn ho Mab quer,
* Evit ma pligìn deoc’h dreizàn,
* O veza unisset gantàn.
* Guerc’hes Vari, Mam da Jesus,
* Roit dìn ho Map trugarezus ;
* Va sicourit, Mam a druez,
* Da vont d’ar guir dour a vuez.
* O va Eal mad ! me ho suppli,
* P’oc’h eus ac’hanon ar sourci,
* Cacit diouzìn an ærouant,
* Na droublo quet va santimant.
* Va Faeron, va Maëronez quer,
* Pedit evidon va Zalver,
* Ma illìn d’am silvidiguez
* Dibri ar frouezen a vuez.
* Me ho ped, Sent ha Senteset ;
* Ha c’hui oll Ælez benniguet,
* Offrit da Zoue ho santelez,
* Da fournissa d’am paourentez.
# Me grèd en dès Doué dégasset

| ◄ Credamb é hès un Doué | Me grèd en dès Doué dégasset | Me grèd é oemb cablus ► |
* Me grèd en dès Doué dégasset
* É Vab uniq a lein en nean
* Aveit me zennein a béhèd
* Hag aveit salvein me inean.
* Me grèd en dès bet queméret
* Corv hag inean èl hur ré-ni,
* Ha me grèd é ma bet gannet
* Ag ur Huérhiès hanhuet Mari.
* Me grèd é Jesus diw natur,
* Natur a zén, natur a Zoué ;
* Mæs n’en dès en-hou a dra-sur
* Meit ur person e zou Mab Doué.
* Revou gloër d’oh é peb amzér,
* Jesus Doue ha dén ar un dro ;
* Revou gloër d’oh, ô me Salvér,
* Amen hag én nean hur gùir bro.
* J. G.